ས་འོག་མེ་འཁོར་གྱི་འཁོར་སྒྲོམ་གཅིག་པའི་ནང་བོད་མི་ཕོ་གཞོན་ཞིག་དང་།ཁོང་ལས་ལོ་ན་ཅུང་རྒན་པ་ཞིག་བཅས་གཉིས་འདུག་པར།ངས་འཚམས་འདྲི་བྱས་པས་ཁོང་གཉིས་གིས་ཀྱང་ཧ་ཅང་དགའ་པོ་བྱུང་བའི་ཚུལ་བསྟན་ཏེ་ང་དང་གླེང་མོལ་བྱས།ཁོང་གཉིས་ལས་རྒན་པ་དེ་ནི་རྡ་ས་བོད་ཁྱིམ་གྱི་སློབ་ཕྲུག་ནད་པར་ལྟ་སྐྱོང་དང་རོགས་མགོན་བྱེད་མཁན་ཡིན་འདུགགཞོན་པ་དེ་ནི་སློབ་ཕྲུག་ཡིན་རུང་།ཟླ་ཤས་སྔོན་ཐོག་བརྩེགས་བཞིའི་སྒང་ནས་མར་འོག་ལ་ལྷུང་བར་བརྟེན།རྨས་སྐྱོན་ཚབས་ཆེན་འཕོག་སྟེ་ཅན་རྡི་སྒར་སྨན་ཁང་དུ་སྨན་བཅོས་ཡུན་རིང་བྱས་རྗེས་ད་ཆ་ལྡི་ལིར་ཀླད་པར་སྐྱོན་ཆ་བྱུང་ཡོད་མེད་བརྟག་དཔྱད་བྱེད་པར་ཡོང་བ་ཡིན་འདུགཕར་བལྟས་ཚོད་ལ་མིག་གཡས་པའི་སྒང་དེར་རྨ་ཤུལ་ཕྲན་བུ་ཞིག་ལས་གང་ཡང་མི་འདུག་པས།ཐོག་བརྩེགས་བཞིའི་སྒང་ནས་ལྷུང་པ་རེད་ཟེར་ན་ཡིད་མི་ཆེས་པ་ལྟ་བུ་ཞིག་འདུག་ཅིང་།ཁོ་རང་གཉིས་ཀྱིས་ཀྱང་།ཐོག་བརྩེགས་བཞིའི་སྒང་ནས་ལྷུང་མ་ཐག་གི་གནས་སྟངས་ལ་གཞིགས་ན།ད་ལྟའི་འདི་ལྟ་བུའི་དྲག་སྐྱེད་ཡོང་གི་རེད་བསམས་བསམས་རྩ་བ་ནས་མེད་ཟེར།